**Dažādu prasmju un spēju attīstība bērniem no 0 līdz 2 gadu vecumam**

| **Vecums** | **Fiziskā attīstība, pašaprūpe** | **Emocionālās un sociālās prasmes** | **Kognitīvās (intelektuālās) prasmes un valodas attīstība** |
| --- | --- | --- | --- |
| 0–3 mēneši | Fokusē skatienu, pēta apkārtni.Zīšanas un satveršanas refleksi.Veic grūšanas kustības ar kājām.Spēj noturēt galviņu, kad ir vertikālā stāvoklī.Groza galviņu no vienas puses uz otru.Patīk vannošana.Var pielikt rociņu pie mutes. | Atpazīst aprūpētāju, atsaucas uz to.Patīk pieskārieni.Patīk šūpošana.Atsaucas cilvēkiem, veido acu kontaktu.Regulāri guļ, grib ēst noteiktā laikā.Nomierinās un beidz raudāt, kad paņem rokās un kad dzird nomierinošas skaņas.Izmanto ilgstošu skatīšanos vai zīšanu, lai nomierinātos. | Izpēta vidi, skatās apkārt.Var ar skatienu sekot kādam priekšmetam.Redzot sejas, smaida.Veido 2 vai vairāk atsevišķas skaņas.Pievērš uzmanību cilvēku runāšanai.Kad ir izsalcis vai satraukts, raud. |
| 3-6 mēneši | Veļas no muguras uz vēderu un no vēdera uz muguru.Ceļas četrrāpus, mēģina rāpot, rāpo.Mērķtiecīgi sniedzas pēc priekšmetiem, satver tos. | Smejas, smaida.Raud, ja dzird citu bērnu raudam.Izjūt drošību pie galvenā aprūpētāja, bet atsaucas arī citiem cilvēkiem.Reaģē, kad tiek kutināts.Labprāt spēlē slēpšanās spēles. | Ilgāk spēj piesaistīt uzmanību rotaļlietai vai personai.Atpazīst primāro aprūpētāju.Ar skatienu seko, patīk apskatīt objektus.Uz balsi atsaucas ar balss skaņām.Var atveidot zilbes (“da”, “ma”).Reaģē uz savu vārdu. |
| 6-9 mēneši | Apsēžas bez atbalsta un palīdzības.Ceļas stāvus.Rāpo vai lien.Vairāk attīstās redzes un roku koordinācija.Liek priekšmetus mutē.Pārceļ priekšmetus no vienas rokas otrā. | Visdrošāk jūtas pie primārā aprūpētāja.Var sākt raudāt, ja tuvojas svešs cilvēks.Izrāda bailes un satraukumu pie šķiršanās.Patīk slēpšanās spēles. | Satverto mēģina likt mutē.Met zemē priekšmetus.Sāk atšķirīgi reaģēt uz vārdiem.Spēj pastumt malā priekšmetus, lai tiktu pie kāda objekta – risina vienkāršas problēmas.Izrāda prieku par mazākiem priekšmetiem. |
| 9-14 mēneši | Staigā, turoties pie mēbelēm.Mācās patstāvīgi staigāt.Kāpj augšup un lejup pa trepēm.Met bumbu.Ar palīdzību sāk dzert no krūzes.Pats ēd – sāk izmantot karoti.Var prasīt kaut ko, izmantojot žestus vai rādot.Izmanto īkšķi un rādītājpirkstu, lai paņemtu mazākus priekšmetus.Var ielikt vienu priekšmetu otrā.Met un sviež.Švīkā uz papīra.  | Patīk slēpties.Var spēlēties blakus citiem bērniem, patīk būt starp citiem bērniem, veidot acu kontaktu un atdarināt skaņas.Atdarina citu cilvēku darbības.Pieķēries aprūpētajam, var būt atturīgs pret svešiniekiem.Pie šķiršanās var izrādīt bailes un trauksmi, taču tā mazinās. | Izprot cēloņsakarību, piemēram, var iedot aprūpētājam kādu mantu, lai aprūpētājs to ieslēdz/iedarbinaBilžu grāmatā var norādīt uz priekšmetiem.Spēj viens spēlēties apmēram 10 minūtes.Pēta, aiztiek, liek mutē – gūst sensoru pieredzi.Saprot, ka objekti pastāv arī tad, ja tie nav redzami, var meklēt tos.Sāk izmantot vārdus (piem., mamma, tētis).Māj ar rociņu “atā”, atdarina arī citus žestus.Izrāda patiku pret muzikālām rotaļām, pantiņiem.Saprot dažus vienkāršus vārdus un teikumus.Var izpildīt vienkāršus norādījumus. |
| 14-24 mēneši | Sāk skriet. Iet atmuguriski.Bez palīdzības kāpj augšā un lejā pa kāpnēm.Met un ķer bumbu.Liek priekšmetus kastē.Šķir grāmatu lappuses.Atver durvis izmantojot durvju rokturi.Liek klucīšus vienu uz otra.Attīstās sīkā motorika – ar pirkstiem var uzvērt lielu pogu un citus priekšmetus uz stieplītes.Pēc parauga, zīmē apli, līniju. Loka papīru.Pats dzer no krūzītes.Sāk iesaistīties apģērbu vilkšanā.Patstāvīgi ēd.Atpogā lielākas pogas un atver lielākus rāvējslēdzējus.Sāk apzināties vajadzību “iet uz podiņu”. | Pazīst sevi spogulī.Var kaunēties, ja kaut kas neizdodas.Parāda un norāda uz to, ko vēlas.Patīk spēlēt paslēpes, ripināt bumbu viens otram.Var mierināt citu bērnu.Patīk spēlēties blakus bērniem.Labprāt uzturas aprūpētāja tuvumā, komunicē, lūdz palīdzību, vēršas pēc atzinības.Ir raksturīgas dusmu lēkmes. Bieži saka “nē”. Pārbauda robežas.Var izrādīt pastiprinātu nemieru par šķiršanos.Negrib dalīties ar savām mantām, kļūst privātīpašniecisks.Sāk izprast, ka citi domā, rīkojas un jūtas citādi, nekā viņš. | Spēlējoties spēj koncentrēties apmēram 20 minūtes.Norāda uz ķermeņa daļām.Spēlējoties var atdarināt, piemēram, dzīvniekus.Saprot vairāk, nekā var pateikt.Patīk spēlēties ar citiem.Lieto vārdus “es”, “mans”.Grib kontrolēt un komandēt.Palielinās vārdu krājums.Runā 2-3 vārdu teikumos.Dzied dziesmiņas.Klausās stāstos, pasakās. |
| 2-3 gadi | Kustīgs, attīstās dažādas prasmes.Met, sper bumbu.Attīstās sīkā motorika – var uz aukliņas uzvērt bumbiņas, celt torņus, likt vienkāršas 2-4 gabalu puzles.Sāk apgūt podiņmācību.Patstāvīgi ēd ar karoti.Patīk izjaukt un atkal salikt priekšmetus. | Spēj spēlēties viens pats.Komunicē un sarunājas.Sāk interesēt vienaudži.Īpaši pieķēries aprūpētājam. Reaģē uz citu satraukumu – mēģina palīdzēt, apķer.Spēcīgi impulsi, kurus grūti apvaldīt, taču attīstās paškontroles spējas. | Organizē mantas pēc krāsas, lieluma vai formas.Palielinās vārdu krājums, labprāt daudz runā gan ar citiem, gan ar sevi.Atdarina citus.Spēj apdomāties, pirms rīkojas.Labprāt spēlējas ar klučiem, rotaļājas, darbojas radoši. |